Ericu950/Stoicheia-meter-silver huggingface dataset:
ἐπιπλεύσας δὲ τῇ πόλει τῶν Φασηλιτῶν , Ἑλλήνων μὲν ὄντων , οὐ δεχομένων δὲ τὸν στόλον οὐ δὲ βουλομένων ἀφίστασθαι βασιλέως , τήν τε χώραν κακῶς ἐποίει καὶ προσέβαλλε τοῖς τείχεσιν .
οἱ δὲ Χῖοι συμπλέοντες αὐτῷ , πρὸς δὲ τοὺς Φασηλίτας ἐκ παλαιοῦ φιλικῶς ἔχοντες , ἅμα μὲν τὸν Κίμωνα κατεπράϋνον , ἅμα δὲ τοξεύοντες ὑπὲρ τὰ τείχη βιβλίδια προσκείμενα τοῖς ὀϊστοῖς ἐξήγγελλον τοῖς Φασηλίταις .
τέλος δὲ διήλλαξεν αὐτούς , ὅπως δέκα τάλαντα δόντες ἀκολουθῶσι καὶ συστρατεύωσιν ἐπὶ τοὺς βαρβάρους .
ἔφορος μὲν οὖν Τιθραύστην φησὶ τῶν βασιλικῶν νεῶν ἄρχειν καὶ τοῦ πεζοῦ Φερενδάτην , Καλλισθένης δ Ἀριομάνδην τὸν Γωβρύου κυριώτατον ὄντα τῆς δυνάμεως παρὰ τὸν Εὐρυμέδοντα ταῖς ναυσὶ παρορμεῖν , οὐκ ὄντα μάχεσθαι τοῖς Ἕλλησι πρόθυμον , ἀλλὰ προσδεχόμενον ὀγδοήκοντα ναῦς Φοινίσσας ἀπὸ Κύπρου προσπλεούσας 0 .
ταύτας φθῆναι βουλόμενος ὁ Κίμων ἀνήχθη , βιάζεσθαι παρεσκευασμένος , ἂν ἑκόντες μὴ ναυμαχῶσιν .
οἱ δὲ πρῶτον μέν , ὡς μὴ βιασθεῖεν , εἰς τὸν ποταμὸν εἰσωρμίσαντο , προσφερομένων δὲ τῶν Ἀθηναίων ἀντεξέπλευσαν , ὡς ἱστορεῖ Φανόδημος , ἑξακοσίαις ναυσίν , ὡς δ Ἔφορος , πεντήκοντα καὶ τριακοσίαις 0 .
ἔργον δὲ κατὰ γοῦν τὴν θάλατταν οὐδὲν ὑπ αὐτῶν ἐπράχθη τῆς δυνάμεως ἄξιον , ἀλλ εὐθὺς εἰς τὴν γῆν ἀποστρέφοντες ἐξέπιπτον οἱ πρῶτοι καὶ κατέφευγον εἰς τὸ πεζὸν ἐγγὺς παρατεταγμένον , οἱ δὲ καταλαμβανόμενοι διεφθείροντο μετὰ τῶν νεῶν .
ᾧ καὶ δῆλόν ἐστιν , ὅτι πάμπολλαί τινες αἱ πεπληρωμέναι τοῖς βαρβάροις νῆες ἦσαν , ὅτε πολλῶν μέν , ὡς εἰκός , ἐκφυγουσῶν , πολλῶν δὲ συντριβεισῶν , ὅμως αἰχμαλώτους διακοσίας ἔλαβον οἱ Ἀθηναῖοι .
τῶν δὲ πεζῶν ἐπικαταβάντων πρὸς τὴν θάλασσαν μέγα μὲν ἔργον ἐφαίνετο τῷ Κίμωνι τὸ βιάζεσθαι τὴν ἀπόβασιν καὶ κεκμηκότας ἀκμῆσι καὶ πολλαπλασίοις ἐπάγειν τοὺς Ἕλληνας , ὅμως δὲ ῥώμῃ καὶ φρονήματι τοῦ κρατεῖν ὁρῶν ἐπηρμένους καὶ προθύμους ὁμόσε χωρεῖν τοῖς βαρβάροις , ἀπεβίβαζε τοὺς ὁπλίτας ἔτι θερμοὺς τῷ κατὰ τὴν ναυμαχίαν ἀγῶνι μετὰ κραυγῆς καὶ δρόμου προσφερομένους .
ὑποστάντων δὲ τῶν Περσῶν καὶ δεξαμένων οὐκ ἀγεννῶς κρατερὰ μάχη συνέστη ·
καὶ τῶν Ἀθηναίων ἄνδρες ἀγαθοὶ καὶ τοῖς ἀξιώμασι πρῶτοι καὶ διαπρεπεῖς ἔπεσον .
πολλῷ δ ἀγῶνι τρεψάμενοι τοὺς βαρβάρους ἔκτεινον , εἶτα ᾕρουν αὐτούς τε καὶ σκηνὰς παντοδαπῶν χρημάτων γεμούσας .
κίμων δ ὥσπερ ἀθλητὴς δεινὸς ἡμέρᾳ μιᾷ δύο καθῃρηκὼς ἀγωνίσματα , καὶ τὸ μὲν ἐν Σαλαμῖνι πεζομαχίᾳ , τὸ δ ἐν Πλαταιαῖς ναυμαχίᾳ παρεληλυθὼς τρόπαιον , ἐπηγωνίσατο ταῖς νίκαις , καὶ τὰς ὀγδοήκοντα Φοινίσσας τριήρεις , αἳ τῆς μάχης ἀπελείφθησαν , Ὕδρῳ προσβεβληκέναι πυθόμενος διὰ τάχους ἔπλευσεν , οὐδὲν εἰδότων βέβαιον οὔπω περὶ τῆς μείζονος δυνάμεως τῶν στρατηγῶν , ἀλλὰ δυσπίστως ἔτι καὶ μετεώρως ἐχόντων 0 ·
ᾗ καὶ μᾶλλον ἐκπλαγέντες ἀπώλεσαν τὰς ναῦς ἁπάσας , καὶ τῶν ἀνδρῶν οἱ πλεῖστοι συνδιεφθάρησαν .
τοῦτο τὸ ἔργον οὕτως ἐταπείνωσε τὴν γνώμην τοῦ βασιλέως , ὥστε συνθέσθαι τὴν περιβόητον εἰρήνην ἐκείνην , ἵππου μὲν δρόμον ἀεὶ τῆς Ἑλληνικῆς ἀπέχειν θαλάσσης , ἔνδον δὲ Κυανέων καὶ Χελιδονίων μακρᾷ νηῒ καὶ χαλκεμβόλῳ μὴ πλέειν .
καίτοι Καλλισθένης οὔ φησι ταῦτα συνθέσθαι τὸν βάρβαρον , ἔργῳ δὲ ποιεῖν διὰ φόβον τῆς ἥττης ἐκείνης , καὶ μακρὰν οὕτως ἀποστῆναι τῆς Ἑλλάδος , ὥστε πεντήκοντα ναυσὶ Περικλέα καὶ τριάκοντα μόναις Ἐφιάλτην ἐπέκεινα πλεῦσαι Χελιδονίων καὶ μηδὲν αὐτοῖς ναυτικὸν ἀπαντῆσαι παρὰ τῶν βαρβάρων .
ἐν δὲ τοῖς ψηφίσμασιν , ἃ συνήγαγε Κρατερός , ἀντίγραφα συνθηκῶν ὡς γενομένων κατατέτακται 0 .
φασὶ δὲ καὶ βωμὸν εἰρήνης διὰ ταῦτα τοὺς Ἀθηναίους ἱδρύσασθαι , καὶ Καλλίαν τὸν πρεσβεύσαντα τιμῆσι διαφερόντως .
πραθέντων δὲ τῶν αἰχμαλώτων λαφύρων εἴς τε τὰ ἄλλα χρήμασιν ὁ δῆμος ἐρρώσθη , καὶ τῇ ἀκροπόλει τὸ νότιον τεῖχος κατεσκεύασεν ἀπ ἐκείνης εὐπορήσας τῆς στρατείας .
λέγεται δὲ καὶ τῶν μακρῶν τειχῶν , ἃ σκέλη καλοῦσι , συντελεσθῆναι μὲν ὕστερον τὴν οἰκοδομίαν , τὴν δὲ πρώτην θεμελίωσιν εἰς τόπους ἑλώδεις καὶ διαβρόχους τῶν ἔργων ἐμπεσόντων ἐρεισθῆναι διὰ Κίμωνος ἀσφαλῶς , χάλικι πολλῇ καὶ λίθοις βαρέσι τῶν ἑλῶν πιεσθέντων , ἐκείνου χρήματα πορίζοντος καὶ διδόντος .
πρῶτος δὲ ταῖς λεγομέναις ἐλευθερίοις καὶ γλαφυραῖς διατριβαῖς , αἳ μικρὸν ὕστερον ὑπερφυῶς ἠγαπήθησαν , ἐκαλλώπισε τὸ ἄστυ , τὴν μὲν ἀγορὰν πλατάνοις καταφυτεύσας , τὴν δ Ἀκαδήμειαν ἐξ ἀνύδρου καὶ αὐχμηρᾶς κατάρρυτον ἀποδείξας ἄλσος ἠσκημένον ὑπ αὐτοῦ δρόμοις καθαροῖς καὶ συσκίοις περιπάτοις .
ἐπεὶ δὲ τῶν Περσῶν τινες οὐκ ἐβούλοντο τὴν Χερρόνησον ἐκλιπεῖν , ἀλλὰ καὶ τοὺς Θρᾷκας ἄνωθεν ἐπεκαλοῦντο καταφρονοῦντες τοῦ Κίμωνος μετ ὀλίγων παντάπασι τριήρων Ἀθήνηθεν ἐκπεπλευκότος , ὁρμήσας ἐπ αὐτοὺς τέσσαρσι μὲν ναυσὶ τρισκαίδεκα τὰς ἐκείνων ἔλαβεν , ἐξελάσας δὲ τοὺς Πέρσας καὶ κρατήσας τῶν Θρᾳκῶν πᾶσαν ᾠκειώσατο τῇ πόλει τὴν Χερρόνησον .
ἐκ δὲ τούτου Θασίους μὲν ἀποστάντας Ἀθηναίων καταναυμαχήσας τρεῖς καὶ τριάκοντα ναῦς ἔλαβε καὶ τὴν πόλιν ἐξεπολιόρκησε καὶ τὰ χρυσεῖα τὰ πέραν Ἀθηναίοις προσεκτήσατο καὶ χώραν , ἧς ἐπῆρχον Θάσιοι , παρέλαβεν .
ἐκεῖθεν δὲ ῥᾳδίως ἐπιβῆναι Μακεδονίας καὶ πολλὴν ἀποτεμέσθαι παρασχόν , ὡς ἐδόκει , μὴ θελήσας αἰτίαν ἔσχε δώροις ὑπὸ τοῦ βασιλέως Ἀλεξάνδρου συμπεπεῖσθαι , καὶ δίκην ἔφυγε τῶν ἐχθρῶν συστάντων ἐπ αὐτόν .
ἀπολογούμενος δὲ πρὸς τοὺς δικαστὰς οὐκ Ἰώνων ἔφη προξενεῖν οὐ δὲ Θεσσαλῶν , πλουσίων ὄντων , ὥσπερ ἑτέρους , ἵνα θεραπεύωνται καὶ λαμβάνωσιν , ἀλλὰ Λακεδαιμονίων , μιμούμενος καὶ ἀγαπῶν τὴν παρ αὐτοῖς εὐτέλειαν καὶ σωφροσύνην , ἧς οὐδένα προτιμᾶν πλοῦτον , ἀλλὰ πλουτίζων ἀπὸ τῶν πολεμίων τὴν πόλιν ἀγάλλεσθαι 0 .
μνησθεὶς δὲ τῆς κρίσεως ἐκείνης ὁ Στησίμβροτός φησι τὴν Ἐλπινίκην ὑπὲρ τοῦ Κίμωνος δεομένην ἐλθεῖν ἐπὶ τὰς θύρας τοῦ Περικλέους  οὗτος γὰρ ἦν τῶν κατηγόρων ὁ σφοδρότατος  , τὸν δὲ μειδιάσαντα γραῦς εἶ , φάναι , γραῦς , ὦ Ἐλπινίκη , ὡς τηλικαῦτα διαπράττεσθαι πράγματα ·
πλὴν ἔν γε τῇ δίκῃ πρᾳότατον γενέσθαι τῷ Κίμωνι καὶ πρὸς τὴν κατηγορίαν ἅπαξ ἀναστῆναι μόνον , ὥσπερ ἀφοσιούμενον 0 .
ἐκείνην μὲν οὖν ἀπέφυγε τὴν δίκην ·
ἐν δὲ τῇ λοιπῇ πολιτείᾳ παρὼν μὲν ἐκράτει καὶ συνέστελλε τὸν δῆμον ἐπιβαίνοντα τοῖς ἀρίστοις καὶ περισπῶντα τὴν πᾶσαν εἰς ἑαυτὸν ἀρχὴν καὶ δύναμιν ·
ὡς δὲ πάλιν ἐπὶ στρατείαν ἐξέπλευσε , τελέως ἀνεθέντες οἱ πολλοὶ καὶ συγχέαντες τὸν καθεστῶτα τῆς πολιτείας κόσμον τά τε πάτρια νόμιμα , οἷς ἐχρῶντο πρότερον , Ἐφιάλτου προεστῶτος ἀφείλοντο τῆς ἐξ Ἀρείου πάγου βουλῆς τὰς κρίσεις πλὴν ὀλίγων ἁπάσας , καὶ τῶν δικαστηρίων κυρίους ἑαυτοὺς ποιήσαντες εἰς ἄκρατον δημοκρατίαν ἐνέβαλον τὴν πόλιν , ἤδη καὶ Περικλέους δυναμένου καὶ τὰ τῶν πολλῶν φρονοῦντος .
διὸ καὶ τοῦ Κίμωνος , ὡς ἐπανῆλθεν , ἀγανακτοῦντος ἐπὶ τῷ προπηλακίζεσθαι τὸ ἀξίωμα τοῦ συνεδρίου , καὶ πειρωμένου πάλιν ἄνω τὰς δίκας ἀνακαλεῖσθαι καὶ τὴν ἐπὶ Κλεισθένους ἐγείρειν ἀριστοκρατίαν , κατεβόων συνιστάμενοι καὶ τὸν δῆμον ἐξηρέθιζον , ἐκεῖνά τε τὰ πρὸς τὴν ἀδελφὴν ἀνανεούμενοι καὶ Λακωνισμὸν ἐπικαλοῦντες .
εἰς ἃ καὶ τὰ Εὐπόλιδος διατεθρύληται περὶ Κίμωνος , ὅτι κακὸς μὲν οὐκ ἦν , φιλοπότης δὲ κ ἀμελής ·
κ ἀνίοτ ἂν ἀπεκοιμᾶτ ἂν ἐν Λακεδαίμονι , κ ἂν Ἐλπινίκην τήνδε καταλιπὼν μόνην .
εἰ δ ἀμελῶν καὶ μεθυσκόμενος τοσαύτας πόλεις εἷλε καὶ τοσαύτας νίκας ἐνίκησε , δῆλον ὅτι νήφοντος αὐτοῦ καὶ προσέχοντος οὐδεὶς ἂν οὔ τε τῶν πρότερον οὔ τε τῶν ὕστερον Ἑλλήνωνπαρῆλθε τὰς πράξεις 0 .
ἦν μὲν οὖν ἀπ ἀρχῆς φιλολάκων ·
καὶ τῶν γε παίδων τῶν διδύμων τὸν ἕτερον Λακεδαιμόνιον ὠνόμασε , τὸν δ ἕτερον Ἠλεῖον , ἐκ γυναικὸς αὐτῷ Κλειτορίας γενομένους , ὡς Στησίμβροτος ἱστορεῖ 0 ·
διὸ πολλάκις τὸν Περικλέα τὸ μητρῷον αὐτοῖς γένος ὀνειδίζειν 0 .
διόδωρος δ ὁ Περιηγητὴς καὶ τούτους φησὶ καὶ τὸν τρίτον τῶν Κίμωνος υἱῶν Θεσσαλὸν ἐξ Ἰσοδίκης γεγονέναι τῆς Εὐρυπτολέμου τοῦ Μεγακλέους .
ηὐξήθη δ ὑπὸ τῶν Λακεδαιμονίων ἤδη τῷ Θεμιστοκλεῖ προσπολεμούντων καὶ τοῦτον ὄντα νέον ἐν Ἀθήναις μᾶλλον ἰσχύειν καὶ κρατεῖν βουλομένων .
οἱ δ Ἀθηναῖοι τὸ πρῶτον ἡδέως ἑώρων οὐ μικρὰ τῆς πρὸς ἐκεῖνον εὐνοίας τῶν Σπαρτιατῶν ἀπολαύοντες ·
αὐξανομένοις γὰρ αὐτοῖς κατ ἀρχὰς καὶ τὰ συμμαχικὰ πολυπραγμονοῦσιν οὐκ ἤχθοντο τιμῇ καὶ χάριτι τοῦ Κίμωνος .
τὰ γὰρ πλεῖστα δι ἐκείνου τῶν Ἑλληνικῶν διεπράττετο , πρᾴως μὲν τοῖς συμμάχοις , κεχαρισμένως δὲ τοῖς Λακεδαιμονίοις ὁμιλοῦντος .
ἔπειτα δυνατώτεροι γενόμενοι καὶ τὸν Κίμωνα τοῖς Σπαρτιάταις οὐκ ἠρέμα προσκείμενον ὁρῶντες ἤχθοντο .
καὶ γὰρ αὐτὸς ἐπὶ παντὶ μεγαλύνων τὴν Λακεδαίμονα πρὸς Ἀθηναίους , καὶ μάλιστα ὅτε τύχοι μεμφόμενος αὐτοῖς ἢ παροξύνων , ὥς φησι Στησίμβροτος , εἰώθει λέγειν ·
ἀλλ οὐ Λακεδαιμόνιοί γε τοιοῦτοι 0 .
ὅθεν φθόνον ἑαυτῷ συνῆγε καὶ δυσμένειάν τινα παρὰ τῶν πολιτῶν .
ἡ δ οὖν ἰσχύσασα μάλιστα κατ αὐτοῦ τῶν διαβολῶν αἰτίαν ἔσχε τοιαύτην .
ἀρχιδάμου τοῦ Ζευξιδάμου τέταρτον ἔτος ἐν Σπάρτῃ βασιλεύοντος ὑπὸ σεισμοῦ μεγίστου δὴ τῶν μνημονευομένων πρότερον ἥ τε χώρα τῶν Λακεδαιμονίων χάσμασιν ἐνώλισθε πολλοῖς καὶ τῶν Ταϋγέτων τιναχθέντων κορυφαί τινες ἀπερράγησαν , αὐτὴ δ ἡ πόλις ὅλη συνεχύθη πλὴν οἰκιῶν πέντε , τὰς δ ἄλλας ἤρειψεν ὁ σεισμός .
ἐν δὲ μέσῃ τῇ στοᾷ γυμναζομένων ὁμοῦ τῶν ἐφήβων καὶ τῶν νεανίσκων λέγεται μικρὸν πρὸ τοῦ σεισμοῦ λαγὼν παραφανῆναι , καὶ τοὺς μὲν νεανίσκους , ὥσπερ ἦσαν ἀληλιμμένοι , μετὰ παιδιᾶς ἐκδραμεῖν καὶ διώκειν , τοῖς δ ἐφήβοις ὑπολειφθεῖσιν ἐπιπεσεῖν τὸ γυμνάσιον καὶ πάντας ὁμοῦ τελευτῆσαι .
τὸν δὲ τάφον αὐτῶν ἔτι νῦν Σεισματίαν προσαγορεύουσι .
ταχὺ δὴ συνιδὼν ἀπὸ τοῦ παρόντος τὸν μέλλοντα κίνδυνον ὁ Ἀρχίδαμος , καὶ τοὺς πολίτας ὁρῶν ἐκ τῶν οἰκιῶν τὰ τιμιώτατα πειρωμένους σώζειν , ἐκέλευσε τῇ σάλπιγγι σημαίνειν , ὡς πολεμίων ἐπιόντων , ὅπως ὅτι τάχιστα μετὰ τῶν ὅπλων ἀθροίζωνται πρὸς αὐτόν .
ὃ δὴ καὶ μόνον ἐν τῷ τότε καιρῷ τὴν Σπάρτην διέσωσεν .
οἱ γὰρ εἵλωτες ἐκ τῶν ἀγρῶν συνέδραμον πανταχόθεν ὡς ἀναρπασόμενοι τοὺς σεσωσμένους τῶν Σπαρτιατῶν .
ὡπλισμένους δὲ καὶ συντεταγμένους εὑρόντες ἀνεχώρησαν ἐπὶ τὰς πόλεις καὶ φανερῶς ἐπολέμουν , τῶν τε περιοίκων ἀναπείσαντες οὐκ ὀλίγους , καὶ Μεσσηνίων ἅμα τοῖς Σπαρτιάταις συνεπιθεμένων .
πέμπουσιν οὖν οἱ Λακεδαιμόνιοι Περικλείδαν εἰς Ἀθήνας δεόμενοι βοηθεῖν , ὅν φησι κωμῳδῶν Ἀριστοφάνης καθεζόμενον ἐπὶ τοῖς βωμοῖς ὠχρὸν ἐν φοινικίδι στρατιὰν ἐπαιτεῖν .
ἐφιάλτου δὲ κωλύοντος καὶ διαμαρτυρομένου μὴ βοηθεῖν μη δ ἀνιστάναι πόλιν ἀντίπαλον ἐπὶ τὰς Ἀθήνας , ἀλλ ἐᾶν κεῖσθαι καὶ πατηθῆναι τὸ φρόνημα τῆς Σπάρτης , Κίμωνά φησι Κριτίας τὴν τῆς πατρίδος αὔξησιν ἐν ὑστέρῳ θέμενον τοῦ Λακεδαιμονίων συμφέροντος ἀναπείσαντα τὸν δῆμον ἐξελθεῖν βοηθοῦντα μετὰ πολλῶν ὁπλιτῶν .
ὁ δ Ἴων ἀπομνημονεύει καὶ τὸν λόγον , ᾧ μάλιστα τοὺς Ἀθηναίους ἐκίνησε , παρακαλῶν μή τε τὴν Ἑλλάδα χωλὴν μή τε τὴν πόλιν ἑτερόζυγα περιϊδεῖν γεγενημένην .
ἐπεὶ δὲ βοηθήσας τοῖς Λακεδαιμονίοις ἀπῄει διὰ Κορίνθου τὴν στρατιὰν ἄγων , ἐνεκάλει Λάχαρτος αὐτῷ πρὶν ἐντυχεῖν τοῖς πολίταις εἰσαγαγόντι τὸ στράτευμα ·
καὶ γὰρ θύραν κόψαντας ἀλλοτρίαν οὐκ εἰσιέναι πρότερον ἢ τὸν κύριον κελεῦσαι 0 .
καὶ ὁ Κίμων ἀλλ οὐχ ὑμεῖς , εἶπεν , ὦ Λάχαρτε , τὰς Κλεωναίων καὶ Μεγαρέων πύλας κόψαντες , ἀλλὰ κατασχίσαντες εἰσεβιάσασθε μετὰ τῶν ὅπλων ἀξιοῦντες ἀνεῳγέναι πάντα τοῖς μεῖζον δυναμένοις .
οὕτω μὲν ἐθρασύνατο πρὸς τὸν Κορίνθιον ἐν δέοντι , καὶ μετὰ τῆς στρατιᾶς διεξῆλθεν .
οἱ δὲ Λακεδαιμόνιοι τοὺς Ἀθηναίους αὖθις ἐκάλουν ἐπὶ τοὺς ἐν Ἰθώμῃ Μεσσηνίους καὶ εἵλωτας , ἐλθόντων δὲ τὴν τόλμαν καὶ τὴν λαμπρότητα δείσαντες ἀπεπέμψαντο μόνους τῶν συμμάχων ὡς νεωτεριστάς .
οἱ δὲ πρὸς ὀργὴν ἀπελθόντες ἤδη τοῖς λακωνίζουσι φανερῶς ἐχαλέπαινον , καὶ τὸν Κίμωνα μικρᾶς ἐπιλαβόμενοι προφάσεως ἐξωστράκισαν εἰς ἔτη δέκα ·
τοσοῦτον γὰρ ἦν χρόνου τεταγμένον ἅπασι τοῖς ἐξοστρακιζομένοις .
ἐν δὲ τούτῳ τῶν Λακεδαιμονίων , ὡς ἐπανήρχοντο Δελφοὺς ἀπὸ Φωκέων ἐλευθερώσαντες , ἐν Τανάγρᾳ καταστρατοπεδευσάντων Ἀθηναῖοι μὲν ἀπήντων διαμαχούμενοι , Κίμων δὲ μετὰ τῶν ὅπλων ἧκεν εἰς τὴν αὑτοῦ φυλὴν τὴν Οἰνηΐδα , πρόθυμος ὢν ἀμύνεσθαι τοὺς Λακεδαιμονίους μετὰ τῶν πολιτῶν .
ἡ δὲ βουλὴ τῶν πεντακοσίων πυθομένη καὶ φοβηθεῖσα , τῶν ἐχθρῶν αὐτοῦ καταβοώντων ὡς συνταράξαι τὴν φάλαγγα βουλομένου καὶ τῇ πόλει Λακεδαιμονίους ἐπαγαγεῖν , ἀπηγόρευσε τοῖς στρατηγοῖς μὴ δέχεσθαι τὸν ἄνδρα .
κ ἀκεῖνος μὲν ᾤχετο δεηθεὶς Εὐθίππου τοῦ Ἀναφλυστίου καὶ τῶν ἄλλων ἑταίρων , ὅσοι μάλιστα τὴν τοῦ λακωνίζειν αἰτίαν ἔσχον , ἐρρωμένως ἀγωνίσασθαι πρὸς τοὺς πολεμίους καὶ δι ἔργων ἀπολύσασθαι τὴν αἰτίαν πρὸς τοὺς πολίτας .
οἱ δὲ λαβόντες αὐτοῦ τὴν πανοπλίαν εἰς τὸν λόχον ἔθεντο ·
καὶ μετ ἀλλήλων συστάντες ἐκθύμως ἑκατὸν ὄντες ἔπεσον , πολὺν αὑτῶν πόθον καὶ μεταμέλειαν ἐφ οἷς ᾐτιάθησαν ἀδίκως ἀπολιπόντες τοῖς Ἀθηναίοις .
ὅθεν οὐ δὲ τῷ πρὸς Κίμωνα θυμῷ πολὺν χρόνον ἐνέμειναν , τὰ μέν , ὡς εἰκός , ὧν ἔπαθον εὖ μεμνημένοι , τὰ δὲ τοῦ καιροῦ συλλαμβανομένου 0 .
νενικημένοι γὰρ ἐν Τανάγρᾳ μάχῃ μεγάλῃ καὶ προσδοκῶντες εἰς ὥραν ἔτους στρατιὰν Πελοποννησίων ἐπ αὐτοὺς ἐκάλουν ἐκ τῆς φυγῆς τὸν Κίμωνα ·
καὶ κατῆλθε τὸ ψήφισμα γράψαντος αὐτῷ Περικλέους .
οὕτω τότε πολιτικαὶ μὲν ἦσαν αἱ διαφοραί , μέτριοι δ οἱ θυμοὶ καὶ πρὸς τὸ κοινὸν εὐανάκλητοι συμφέρον , ἡ δὲ φιλοτιμία πάντων ἐπικρατοῦσα τῶν παθῶν τοῖς τῆς πατρίδος ὑπεχώρει καιροῖς 0 .
εὐθὺς μὲν οὖν ὁ Κίμων κατελθὼν ἔλυσε τὸν πόλεμον καὶ διήλλαξε τὰς πόλεις ·
γενομένης δ εἰρήνης ὁρῶν τοὺς Ἀθηναίους ἡσυχίαν ἄγειν μὴ δυναμένους , ἀλλὰ κινεῖσθαι καὶ αὐξάνεσθαι ταῖς στρατείαις βουλομένους , ἵνα μὴ τοῖς Ἕλλησι διοχλῶσι μη δὲ περὶ τὰς νήσους ἢ Πελοπόννησον ἀναστρεφόμενοι ναυσὶ πολλαῖς αἰτίας ἐμφυλίων πολέμων καὶ συμμαχικῶν ἐγκλημάτων ἀρχὰς ἐπισπάσωνται κατὰ τῆς πόλεως , ἐπλήρου διακοσίας τριήρεις ὡς ἐπ Αἴγυπτον καὶ Κύπρον αὖθις ἐκστρατευσόμενος , ἅμα μὲν ἐμμελετᾶν τοῖς πρὸς τοὺς βαρβάρους ἀγῶσι βουλόμενος τοὺς Ἀθηναίους , ἅμα δ ὠφελεῖσθαι δικαίως τὰς ἀπὸ τῶν φύσει πολεμίων εὐπορίας εἰς τὴν Ἑλλάδα κομίζοντας .
ἤδη δὲ παρεσκευασμένων ἁπάντων καὶ τοῦ στρατοῦ παρὰ ταῖς ναυσὶν ὄντος ὄναρ εἶδεν ὁ Κίμων .
ἐδόκει κύνα θυμουμένην ὑλακτεῖν πρὸς αὐτόν , ἐκ δὲ τῆς ὑλακῆς μεμιγμένον ἀφεῖσαν ἀνθρώπου φθόγγον εἰπεῖν ·
στεῖχε ·
φίλος γὰρ ἔσῃ καὶ ἐμοὶ καὶ ἐμοῖς σκυλάκεσσιν .
οὕτω δὲ δυσκρίτου τῆς ὄψεως οὔσης Ἀστύφιλος ὁ Ποσειδωνιάτης , μαντικὸς ἀνὴρ καὶ συνήθης τῷ Κίμωνι , φράζει θάνατον αὐτῷ προσημαίνειν τὴν ὄψιν , οὕτω διαιρῶν ·
κύων ἀνθρώπῳ , πρὸς ὃν ὑλακτεῖ , πολέμιος 0 ·
πολεμίῳ δ οὐκ ἄν τις μᾶλλον ἢ τελευτήσας φίλος γένοιτο ·
τὸ δὲ μῖγμα τῆς φωνῆς Μῆδον ἀποδηλοῖ τὸν ἐχθρόν ·
ὁ γὰρ Μήδων στρατὸς Ἕλλησιν ὁμοῦ καὶ βαρβάροις μέμικται .
μετὰ δὲ ταύτην τὴν ὄψιν αὐτοῦ τῷ Διονύσῳ θύσαντος ὁ μὲν μάντις ἀπέτεμε τὸ ἱερεῖον , τοῦ δ αἵματος τὸ πηγνύμενον ἤδη μύρμηκες πολλοὶ λαμβάνοντες κατὰ μικρὸν ἔφερον πρὸς τὸν Κίμωνα καὶ τοῦ ποδὸς περὶ τὸν μέγαν δάκτυλον περιέπλαττον , ἐπὶ πολὺν χρόνον λανθάνοντες .
ἅμα δέ πως ὅ τε Κίμων τῷ γινομένῳ προσέσχε καὶ παρῆν ὁ θύτης ἐπιδεικνύμενος αὐτῷ τὸν λοβὸν οὐκ ἔχοντα κεφαλήν .
ἄλλ οὐ γὰρ ἦν ἀνάδυσις τῆς στρατείας ἐξέπλευσε , καὶ τῶν νεῶν ἑξήκοντα μὲν ἀπέστειλεν εἰς Αἴγυπτον , ταῖς δ ἄλλαις πάλιν ἔπλει .
καὶ καταναυμαχήσας Φοινισσῶν νεῶν καὶ Κιλισσῶν βασιλικὸν στόλον ἀνεκτᾶτο τε τὰς ἐν κύκλῳ πόλεις καὶ τοῖς περὶ Αἴγυπτον ἐφήδρευεν , οὐδὲν μικρόν , ἀλλ ὅλης ἐπινοῶν τῆς βασιλέως ἡγεμονίας κατάλυσιν , καὶ μάλιστα ὅτι τοῦ Θεμιστοκλέους ἐπυνθάνετο δόξαν εἶναι καὶ δύναμιν ἐν τοῖς βαρβάροις μεγάλην , ὑποδεδεγμένου βασιλεῖ κινοῦντι τὸν Ἑλληνικὸν πόλεμον στρατηγήσειν .
θεμιστοκλῆς μὲν οὖν οὐχ ἥκιστα λέγεται τὰς Ἑλληνικὰς πράξεις ἀπογνούς , ὡς οὐκ ἂν ὑπερβαλόμενος τὴν Κίμωνος εὐτυχίαν καὶ ἀρετήν , ἑκὼν τελευτῆσαι , Κίμων δὲ μεγάλων ἐπαιρόμενος ἀρχὰς ἀγώνων καὶ περὶ Κύπρον συνέχων τὸ ναυτικὸν ἔπεμψεν εἰς Ἄμμωνος ἄνδρας ἀπόρρητόν τινα μαντείαν ποιησομένους παρὰ τῷ θεῷ ·
γινώσκει γὰρ οὐδεὶς ὑπὲρ ὧν ἐπέμφθησαν , οὐ δὲ χρησμὸν αὐτοῖς ὁ θεὸς ἐξήνεγκεν , ἀλλ ἅμα τῷ προσελθεῖν ἐκέλευσεν ἀπιέναι τοὺς θεοπρόπους ·
αὐτὸν γὰρ ἤδη τὸν Κίμωνα παρ ἑαυτῷ τυγχάνειν ὄντα .
ταῦτα ἀκούσαντες οἱ θεοπρόποι κατέβαινον ἐπὶ θάλασσαν ·
γενόμενοι δὲ ἐν τῷ στρατοπέδῳ τῶν Ἑλλήνων , ὃ τότε περὶ Αἴγυπτον ἦν , ἐπύθοντο τεθνάναι τὸν Κίμωνα ·
καὶ τὰς ἡμέρας πρὸς τὸ μαντεῖον ἀνάγοντες ἔγνωσαν ᾐνιγμένην τὴν τελευτὴν τοῦ ἀνδρός , ὡς ἤδη παρὰ θεοῖς ὄντος .
ἀπέθανε δὲ πολιορκῶν Κίτιον , ὡς οἱ πλεῖστοι λέγουσι , νοσήσας ·
ἔνιοι δέ φασιν ἐκ τραύματος , ὃ πρὸς τοὺς βαρβάρους ἀγωνιζόμενος ἔσχε .
τελευτῶν δὲ τοὺς περὶ αὐτὸν ἐκέλευσεν εὐθὺς ἀποπλεῖν ἀποκρυψαμένους τὸν θάνατον αὐτοῦ ·
καὶ συνέβη μή τε τῶν πολεμίων μή τε τῶν συμμάχων αἰσθομένων ἀσφαλῶς αὐτοὺς ἀνακομισθῆναι στρατηγουμένους ὑπὸ Κίμωνος , ὥς φησι Φανόδημος , τεθνηκότος ἐφ ἡμέρας τριάκοντα .
μετὰ δὲ τὴν ἐκείνου τελευτὴν πρὸς μὲν τοὺς βαρβάρους οὐδὲν ἔτι λαμπρὸν ὑπ οὐδενὸς ἐπράχθη στρατηγοῦ τῶν Ἑλλήνων , ἀλλὰ τραπέντες ὑπὸ δημαγωγῶν καὶ πολεμοποιῶν ἐπ ἀλλήλους , οὐδενὸς τὰς χεῖρας ἐν μέσῳ διασχόντος , συνερράγησαν εἰς τὸν πόλεμον , ἀναπνοὴ μὲν τοῖς βασιλέως πράγμασι γενόμενοι , φθόρον δ ἀμύθητον τῆς Ἑλληνικῆς δυνάμεως ἀπεργασάμενοι .
ὀψὲ δ οἱ περὶ τὸν Ἀγησίλαον εἰς τὴν Ἀσίαν ἐξενεγκάμενοι τὰ ὅπλα βραχέος ἥψαντο πολέμου πρὸς τοὺς ἐπὶ θαλάσσῃ βασιλέως στρατηγούς ·
καὶ λαμπρὸν οὐδὲν οὐ δὲ μέγα δράσαντες , αὖθις δὲ ταῖς Ἑλληνικαῖς στάσεσι καὶ ταραχαῖς ἀφ ἑτέρας ἀρχῆς ὑπενεχθέντες , ᾤχοντο τοὺς Περσῶν φορολόγους ἐν μέσαις ταῖς συμμάχοις καὶ φίλαις πόλεσιν ἀπολιπόντες , ὧν οὐ δὲ γραμματοφόρος κατέβαινεν οὐ δ ἵππος πρὸς θαλάσσῃ τετρακοσίων σταδίων ἐντὸς ὤφθη στρατηγοῦντος Κίμωνος .
ὅτι μὲν οὖν εἰς τὴν Ἀττικὴν ἀπεκομίσθη τὰ λείψανα αὐτοῦ , μαρτυρεῖ τῶν μνημάτων τὰ μέχρι νῦν Κιμώνεια προσαγορευόμενα ·
τιμῶσι δὲ καὶ Κιτιεῖς τάφον τινὰ Κίμωνος , ὡς Ναυσικράτης ὁ ῥήτωρ φησίν , ἐν λοιμῷ καὶ γῆς ἀφορίᾳ τοῦ θεοῦ προστάξαντος αὐτοῖς μὴ ἀμελεῖν Κίμωνος , ἀλλ ὡς κρείττονα σέβεσθαι καὶ γεραίρειν .
τοιοῦτος μὲν ὁ Ἑλληνικὸς ἡγεμών 0 .
τῷ δὲ Λουκούλλῳ πάππος μὲν ἦν ὑπατικός , θεῖος δὲ πρὸς μητρὸς Μέτελλος ὁ Νομαδικὸς ἐπικληθείς 0 .
τῶν δὲ γονέων ὁ μὲν πατὴρ ἑάλω κλοπῆς , Κεκιλία δὲ ἡ μήτηρ ἠδόξησεν ὡς οὐ βεβιωκυῖα σωφρόνως .
αὐτὸς δ ὁ Λούκοθλλος ἔτι μειράκιον ὢν , πρὶν ἀρχήν τινα μετελθεῖν καί πολιτείας ἅψασθαι , πρῶτον ἔργον ἐποιήσατο τὸν τοῦ πατρὸς κατήγορον κρῖναι Σερουίλιον αὔγουρα , λαβὼν ἀδικοῦντα δημοσίᾳ .
καί τὸ πρᾶγμα λαμπρὸν ἐφάνη Ῥωμαίοις , καί τὴν δίκην ἐκείνην ὥσπερ ἀριστείαν διὰ στόματος ἔσχον 0 .
ἐδόκει δὲ καί ἄλλως αὐτοῖς ἄνευ προφάσεως οὐκ ἀγεννὲς εἶναι τὸ τῆς κατηγορίας ἔργον , ἀλλὰ καί πάνυ τοὺς νέους ἐβούλοντο τοῖς ἀδικοῦσιν ἐπιφυομένους ὁρᾶν ὥσπερ θηρίοις εὐγενεῖς σκύλακας 0 .
οὐ μὴν ἀλλὰ μεγάλης περὶ τὴν δίκην ἐκείνην φιλονεικίας γενομένης , ὥστε καί τρωθῆναί τινας καί πεσεῖν , ἀπέφυγεν ὁ Σερουίλιος .
ὁ δὲ Λούκοθλλος ἤσκητο καί λέγειν ἱκανῶς ἑκατέραν γλῶτταν , ὥστε καί Σύλλας τὰς αὐτοῦ πράξεις ἀναγράφων ἐκείνῳ προσεφώνησεν ὡς συνταξομένῳ καὶ διαθήσοντι τὴν ἱστορίαν ἄμεινον .
ἦν γὰρ οὐκ ἐπὶ τὴν χρείαν μόνην ἐμμελὴς αὐτοῦ καί πρόχειρος ὁ λόγος , καθάπερ ὁ τῶν ἄλλων τὴν μὲν ἀγορὰν θύννος βολαῖος πέλαγος ὣς διεστρόβει , γενόμενος δὲ τῆς ἀγορᾶς ἐκτὸς αὖος , ἀμουσίᾳ τεθνηκώς , ἀλλὰ καί τὴν ἐμμελῆ ταύτην καί λεγομένην ἐλευθέριον ἐπὶ τῷ καλῷ προσεποιεῖτο παιδείαν ἔτι καί μειράκιον ὤν 0 .
γενόμενος δὲ πρεσβύτερος ἤδη παντάπασιν ὥσπερ ἐκ πολλῶν ἀγώνων ἀφῆκε τὴν διάνοιαν ἐν φιλοσοφίᾳ σχολάζειν καί ἀναπαύεσθαι , τὸ θεωρητικὸν αὐτῆς ἐγείρας , καταλύσας δ ἐν καιρῷ καί κολούσας τὸ φιλότιμον ἐκ τῆς πρὸς Πομπήϊον διαφορᾶς 0 .
περὶ μὲν οὖν τῆς φιλολογίας αὐτοῦ πρὸς τοῖς εἰρημένοις καὶ ταῦτα λέγεται ·
νέον ὄντα πρὸς Ὁρτήσιον τὸν δικολόγον καί Σισεννᾶν τὸν ἱστορικὸν ἐκ παιδιᾶς τινος εἰς σπουδὴν προελθούσης ὁμολογῆσαι , προθεμένων ποίημα καί λόγον Ἑλληνικόν τε καί Ῥωμαϊκόν , εἰς ὅ τι ἂν λάχῃ τούτων , τὸν Μαρσικὸν ἐντενεῖν πόλεμον .
καί πως ἔοικεν εἰς λόγον Ἑλληνικὸν ὁ κλῆρος ἀφικέσθαι διασῴζεται γὰρ Ἑλληνική τις ἱστορία τοῦ Μαρσικοῦ πολέμου .
τῆς δὲ πρὸς τὸν ἀδελφὸν αὐτοῦ Μᾶρκον εὐνοίας πολλῶν τεκμηρίων ὄντων μάλιστα Ῥωμαῖοι τοῦ πρώτου μνημονεύουσι .
πρεσβύτερος γὰρ ὢν αὐτοῦ λαβεῖν ἀρχήν μόνος οὐκ ἠθέλησεν , ἀλλὰ τὸν ἐκείνου καιρὸν ἀναμείνας οὕτως ἐπηγάγετο τὸν δῆμον , ὥστε σὺν ἐκείνῳ μὴ παρὼν ἀγορανόμος αἱρεθῆναι .
νέος δ ὢν ἐν τῷ Μαρσικῷ πολέμῳ πολλὰ μὲν τόλμης δείγματα παρέσχε καὶ συνέσεως , μᾶλλόν γε μὴν αὐτὸν δι εὐστάθειαν καὶ πρᾳότητα Σύλλας προσηγάγετο , καὶ χρώμενος ἀπ ἀρχῆς ἐπὶ τὰ πλείστης ἄξια σπουδῆς διετέλεσεν ὧν ἦν καὶ ἡ περὶ τὸ νόμισμα πραγματεία .
δι ἐκείνου γὰρ ἐκόπη τὸ πλεῖστον ἐν Πελοποννήσῳ περὶ τὸν Μιθριδατικὸν πόλεμον , καὶ Λουκούλλειον ἀπ ἐκείνου προσηγορεύθη , καὶ διετέλεσεν ἐπὶ πλεῖστον , ὑπὸ τῶν στρατιωτικῶν χρειῶν ἐν τῷ πολέμῳ λαμβάνον ἀμοιβὴν ταχεῖαν .
ἐκ τούτου τῆς μὲν γῆς ἐπικρατῶν ὁ Σύλλας ἐν ταῖς Ἀθήναις , περικοπτόμενος δὲ τὴν ἀγορὰν ἐκ τῆς θαλάττης ὑπὸ τῶν πολεμίων ναυκρατούντων , ἐξέπεμψεν ἐπ Αἰγύπτου καὶ Λιβύης τὸν Λούκουλλον ἄξοντα ναῦς ἐκεῖθεν .
ἦν μὲν οὖν ἀκμὴ χειμῶνος , ἐξέπλευσε δὲ τρισὶν Ἑλληνικοῖς μυοπάρωσι καὶ δικρότοις ἴσαις Ῥοδιακαῖς πρὸς μέγα πέλαγος καὶ ναῦς πολεμίας , πανταχόσε τῷ κρατεῖν πολλὰς διαφερομένας , παραβαλλόμενος .
οὐ μὴν ἀλλὰ καὶ Κρήτην κατάρας ὠκειώσατο καὶ Κυρηναίους καταλαβὼν ἐκ τυραννίδων συνεχῶν καὶ πολέμων ταραττομένους ἀνέλαβε , καὶ κατεστήσατο τὴν πολιτείαν Πλατωνικῆς τινος φωνῆς ἀναμνήσας τὴν πόλιν , ἣν ἐκεῖνος ἀπεθέσπισε πρὸς αὐτούς .
δεομένων γὰρ , ὡς ἔοικεν , ὅπως τε νόμους γράψῃ καὶ τὸν δῆμον αὐτὸν εἰς τύπον τινὰ καταστήσῃ πολιτείας σώφρονος , ἔφη χαλεπὸν εἶναι Κυρηναίοις οὕτως εὐτυχοῦσι νομοθετεῖν .
οὐδὲν γὰρ ἀνθρώπου δυσαρκτότερον εὖ πράσσειν δοκοῦντος , οὐ δ αὖ πάλιν δεκτικώτερον ἐπιστασίας συσταλέντος ὑπὸ τῆς τύχης , ὃ καὶ τότε Κυρηναίους νομοθετοῦντι Λουκούλλῳ πρᾴους παρέσχεν 0 .
ἐκεῖθεν δ ἀναχθεὶς ἐπ Αἰγύπτου τὰ πλεῖστα τῶν σκαφῶν ἀπέβαλε πειρατῶν ἐπιφανέντων , αὐτὸς δὲ διασωθεὶς κατήγετο λαμπρῶς εἰς Ἀλεξάνδρειαν .
ἀπήντησε γὰρ αὐτῷ σύμπας ὁ στόλος , ὥσπερ εἰώθει βασιλεῖ καταπλέοντι , κεκοσμημένος ἐκπρεπῶς ·
καὶ τὸ μειράκιον ὁ Πτολεμαῖος ἄλλην τε θαυμαστὴν ἐπεδείκνυτο φιλοφροσύνην πρὸς αὐτόν , οἴκησίν τε καὶ δίαιταν ἐν τοῖς βασιλείοις ἔδωκεν , οὐδενός πω ξένου πρότερον ἡγεμόνος αὐτόθι καταχθέντος .
δαπάνην δὲ καὶ σύνταξιν οὐχ ὅσην ἐδίδου τοῖς ἄλλοις , ἀλλὰ τετραπλῆν ἐκείνῳ παρεῖχεν , οὐ προσιεμένῳ τῶν ἀναγκαίων πλέον οὐδὲν οὐ δὲ δῶρον λαβόντι , καίπερ ὀγδοήκοντα ταλάντων ἄξια πέμψαντος αὐτῷ .
λέγεται δὲ μή τ εἰς Μέμφιν ἀναβῆναι μή τ ἄλλο τῶν θαυμαζομένων ἐν Αἰγύπτῳ καὶ περιβοήτων ἱστορῆσαι ·
σχολάζοντος γὰρ εἶναι ταῦτα θεατοῦ καὶ τρυφῶντος , οὐχ , ὡς αὐτὸς , ἐν ὑπαίθρῳ τὸν αὐτοκράτορα σκηνοῦντα παρὰ ταῖς ἐπάλξεσι τῶν πολεμίων ἀπολελοιπότος 0 1 .
ἐπεὶ δ ἀπέλιπε τὴν συμμαχίαν ὁ Πτολεμαῖος πρὸς τὸν πόλεμον ἀποδειλιάσας , ἐκείνῳ δὲ ναῦς ἄχρι Κύπρου πομποὺς παρέσχε , καὶ περὶ τὸν ἔκπλουν αὐτὸν ἀσπαζόμενος καὶ θεραπεύων ἐδωρεῖτο χρυσένδετον σμάραγδον τῶν πολυτελῶν , τὸ μὲν πρῶτον ὁ Λούκουλλος παρῃτεῖτο , δείξαντος δὲ τὴν γλυφὴν τοῦ βασιλέως εἰκόνα οὖσαν ἰδίαν ἐφοβήθη διώσασθαι , μὴ παντάπασιν ἐχθρὸς ἀποπλεῖν νομισθεὶς ἐπιβουλευθείη κατὰ θάλατταν .
ἐπεὶ δὲ πλῆθος ἐν παράπλῳ νεῶν ἐκ τῶν παραλίων πόλεων ἀθροίσας , πλὴν ὅσοι πειρατικῶν μετεῖχον ἀδικημάτων , εἰς τὴν Κύπρον διεπέρασεν , ἐνταῦθα πυνθανόμενος τοὺς πολεμίους ναυλοχοῦντας ἐπὶ ταῖς ἄκραις παραφυλάττειν αὑτόν , ἐνεώλκησε τὰ σκάφη πάντα , καὶ ταῖς πόλεσιν ἔγραψε περὶ χειμαδίων καὶ ἀγορᾶς , ὡς αὐτόθι τὴν ὥραν ἀναμενῶν .
εἶτα πλοῦ φανέντος ἐξαπίνης κατασπάσας τὰς ναῦς ἀνήχθη , καὶ μεθ ἡμέραν μὲν ὑφειμένοις πλέων τοῖς ἱστίοις καὶ ταπεινοῖς , νύκτωρ δ ἐπαιρομένοις εἰς Ῥόδον ἐσώθη .
ῥοδίων δὲ ναῦς αὐτῷ προσπαρασχόντων Κῴους ἔπεισε καὶ Κνιδίους τῶν βασιλικῶν ἀπαλλαγέντας ἐπὶ Σαμίους συστρατεύειν .
ἐκ δὲ Χίου τοὺς βασιλικοὺς αὐτὸς ἐξήλασε , Κολοφωνίους δ ἠλευθέρωσε συλλαβὼν Ἐπίγονον τὸν τύραννον αὐτῶν .
ἐτύγχανε δὲ κατ ἐκεῖνον τὸν χρόνον ἤδη Μιθριδάτης τὸ Πέργαμον ἐκλελοιπὼς καὶ συνεσταλμένος εἰς Πιτάνην .
ἐκεῖ δὲ Φιμβρίου κατέχοντος αὐτὸν ἐκ γῆς καὶ πολιορκοῦντος , εἰς τὴν θάλατταν ἀφορῶν συνῆγε καὶ μετεπέμπετο τοὺς πανταχόθεν στόλους πρὸς αὑτόν , ἀνδρὶ τολμητῇ καὶ νενικηκότι τῷ Φιμβρίᾳ συμπλέκεσθαι καὶ πολεμεῖν ἀπεγνωκώς .
ὁ δὲ ταῦτα συνορῶν , ναυτικῷ δὲ λειπόμενος πρὸς Λούκουλλον ἔπεμπεν , ἥκειν τῷ στόλῳ δεόμενος καὶ συνεξελεῖν ἔχθιστον καὶ πολεμιώτατον βασιλέων , ὡς μὴ τὸ μέγα καὶ διὰ πολλῶν ἀγώνων καὶ πόνων διωκόμενον ἆθλον ἐκφύγοι Ῥωμαίους , Μιθριδάτης εἰς λαβὰς ἥκων καὶ γεγονὼς ἐντὸς ἀρκύων , οὗ ληφθέντος οὐδένα τῆς δόξης οἴσεσθαι πλέον ἢ τὸν ἐμποδὼν τῇ φυγῇ στάντα καὶ διαδιδράσκοντος ἐπιλαβόμενον 0 ·
ὑφ ἑαυτοῦ μὲν ἐξεωσμένον τῆς γῆς , ὑπ ἐκείνου δὲ τῆς θαλάττης εἰργόμενον ἀμφοτέροις ἀποδώσειν τὸ κατόρθωμα , τὰς δὲ Σύλλα πρὸς Ὀρχομενῷ καὶ περὶ Χαιρώνειαν ὑμνουμένας ἀριστείας ἐν οὐδενὶ λόγῳ θήσεσθαι Ῥωμαίους .
καὶ οὐδὲν ἦν ἀπὸ τρόπου τῶν λεγομένων , ἀλλὰ παντὶ δῆλον , ὡς , εἰ Φιμβρίᾳ τότε πεισθεὶς ὁ Λούκουλλος οὐ μακρὰν ὢν περιήγαγεν ἐκεῖσε τὰς ναῦς καὶ συνέφραξε τὸν λιμένα τῷ στόλῳ , πέρας ἂν εἶχεν ὁ πόλεμος καὶ μυρίων ἀπηλλαγμένοι κακῶν ἅπαντες ἦσαν .
ἀλλ εἴ τε τὰ πρὸς Σύλλαν δίκαια πρεσβεύων πρὸ παντὸς ἰδίου τε καὶ κοινοῦ συμφέροντος , εἴ τε τὸν Φιμβρίαν μιαρὸν ὄντα καὶ φονέα γεγενημένον ἔναγχος ἀνδρὸς φίλου καὶ στρατηγοῦ διὰ φιλαρχίαν προβαλλόμενος , εἴ τε κατὰ θείαν δή τινα τύχην περιφεισάμενος αὐτὸς τοῦ Μιθριδάτου καὶ φυλάξας ἀνταγωνιστήν , οὐχ ὑπήκουσεν , ἀλλὰ Μιθριδάτῃ μὲν ἐκπλεῦσαι παρέσχε καὶ καταγελάσαι τῆς Φιμβρίου δυνάμεως , αὐτὸς δὲ πρῶτον μὲν ἐπὶ Λεκτοῦ τῆς Τρῳάδος βασιλικὰς ναῦς ἐπιφανείσας κατεναυμάχησεν , αὖθις δὲ πρὸς Τενέδῳ ναυλοχοῦντα μείζονι παρασκευῇ κατιδὼν Νεοπτόλεμον ἐπέπλει πρὸ τῶν ἄλλων , Ῥοδιακῆς πεντήρους ἐπιβεβηκώς , ἧς ἐναυάρχει Δαμαγόρας , ἀνὴρ εὔνους τε Ῥωμαίοις καὶ θαλασσίων ἀγώνων ἐμπειρότατος 0 .